open-index/open-wikipedia-markdown huggingface dataset:
Εντιμότατος

Το πρόθεμα **Εντιμότατος** και **Εντιμοτάτη** (συντομογραφία στα αγγλικά **The Hon.**,** Hon. **ή παλαιότερα **The Hon'ble** (ο τελευταίος όρος χρησιμοποιείται ακόμα στη Νότια Ασία) είναι προσφώνηση που χρησιμοποιείται πριν από το όνομα. Θεωρείται τιμητικός τίτλος, και χρησιμοποιείται μόνο για τους εν ζωή ανθρώπους. 

## Χρήση
### Διεθνής διπλωματία
Στις διεθνείς διπλωματικές σχέσεις, οι εκπρόσωποι των ξένων κρατών συχνά προσφωνούνται ως «Ο/Η Εντιμότατος/η». Ο τίτλος αποδίδεται σε όλους τους επικεφαλής των προξενικών αρχών, σύμφωνα με το State Department των Ηνωμένων Πολιτειών. Ωστόσο, σε πρέσβεις και υπάτους αρμοστές χρησιμοποιείται η προσφώνηση «Η Αυτού/Αυτής Εξοχότης».

Ο τίτλος χρησιμοποιείται συνήθως σε φακέλους αλληλογραφίας (συνήθως χρησιμοποιείται η συντομογραφία Τhe Hon). Σε επίσημη αναφορά ωστόσο, Ο Εντιμότατος Τάδε συνήθως αναφέρεται απλώς ως ο Κος Τάδε.

### Δικαστική εξουσία
Στον αγγλοσαξονικό κόσμο (στις ΗΠΑ, στην Βρετανία, στην Αυστραλία, στην Νέα Ζηλανδία κλπ) οι δικαστές αποκαλούνται "Εντιμότατοι". Αυτός που απευθύνει τον λόγο σε έναν δικαστή στο δικαστήριο είθισται να χρησιμοποιεί την φράση "Your Honour" ενώ στην ροή του λόγου ο δικαστής αναφέρεται συχνά ως "The Honourable" (συντομογραφία: The Hon) ή "The Right Honourable" (συντομογραφία: The Right Hon). 

### Βρετανική Βουλή των Κοινοτήτων
Η προσφώνηση «Εντιμότατος» χρησιμοποιείται για όλα τα μέλη της Βρετανικής Βουλής των Κοινοτήτων. Όταν ένας βουλευτής απευθύνει τον λόγο σε έναν άλλον είθισται να μην τον αποκαλεί απευθείας με το όνομά του αλλά με την φράση «ο Εντιμότατος κύριος» (The Honourable/Right Honourable gentleman)  ή «η Εντιμότατη κυρία» (The Honourable/ Right Honourable Lady), ή «το Εντιμότατο Μέλος» και μετά να αναφέρει την εκλογική του περιφέρεια (The Honourable member for...). Την προσφώνηση Right Honourable αντί για Honourable την δικαιούνται μέλη του Μυστικού Συμβουλίου του Μονάρχη (Privy Council). Σ' αυτό ανήκουν οι Υπουργοί της Κυβέρνησης, ο Πρόεδρος της Αίθουσας, οι αρχηγοί των κυρίων πολιτικών κομμάτων καθώς και άλλα μέλη που ο Μονάρχης τα έχει εντάξει σ' αυτό το Συμβούλιο κατόπιν εισήγησης του Πρωθυπουργού. Στο Μυστικό Συμβούλιο ανήκουν και πρόσωπα εκτός Κοινοβουλίου όπως Επίσκοποι και Δικαστές.  

## Παραπομπές


## Εξωτερικοί σύνδεσμοι
* Caricom.org
* Washingtonlife.com
* Bartleby.com
Κατηγορία:Τίτλοι
Λουδοβίκος Γεώργιος Κάρολος της Έσσης-Ντάρμστατ

Ο **Λουδοβίκος Γεώργιος Κάρολος** (γερμ. *Ludwig Georg Karl*, 27 Μαρτίου 1749 - 26 Οκτωβρίου 1823) από τον Οίκο της Έσσης ήταν πρίγκιπας της Έσσης-Ντάρμστατ, στρατάρχης του Κύκλου του Άνω Ρήνου.

## Βιογραφία
Γεννήθηκε στο Ντάρμστατ και ήταν ο πρωτότοκος γιος του Γεωργίου Γουλιέλμου, στρατηγού του Πρωσικού στρατού, και της Μαρίας Λουίζας Αλβερτίνας, κόρης του Χριστιανού Καρόλου Ράινχαρτ του Λάινινγκεν-Ντάγκσμπουργκ-Φάλκενμπουργκ.

Ο πατέρας του ήταν διοικητής ενός συντάγματος στον Πρωσικό στρατό. Μικρότερος αδελφός του Λουδοβίκου Γεωργίου Καρόλου ήταν ο Γεώργιος Κάρολος. Ο ίδιος έγινε στρατάρχης του στρατού από περιοχές της πρώην Άνω Λωρραίνης, που ο Γερμανός βασιλιάς είχε ονομάσει Κύκλο της Άνω Λωρραίνης.

Απεβίωσε το 1823 στο Ντάρμστατ, σε ηλικία 71 ετών.

## Οικογένεια
Νυμφεύτηκε πρώτα τη Φρηντερίκε Σμιτ, που απεβίωσε το 1803. Έπειτα τη Λουίζε Πφάχλερ, που απεβίωσε το 1821. Τέλος την Εύα Μαργκαρέτα Καίμμερερ φον Άντελσμπερκ.

## Πρόγονοι

## Παραπομπές


## Βιβλιογραφία
* Gustav Lang: Ludwig Georg Karl, Prinz zu Hessen-Darmstadt. In: Hessische Biographien. In Verb. mit Karl Esselborn und Georg Lehnert, hrsg. v. Herman Haupt. Hessischer Staatsverlag, Darmstadt 1927 (Arbeiten der historischen Kommission für den Volksstaat Hessen). Neudruck, Dr. Martin Sändig oHG, Walluf 1973, S. 465-469. ISBN 350026820X.

## Εξωτερικοί σύνδεσμοι
*http://www.lagis-hessen.de/de/subjects/idrec/sn/bio/id/1338

Κατηγορία:Οίκος της Έσσης
ΒΙΑΝΕΞ Α.Ε.

Η **ΒΙΑΝΕΞ Α.Ε.** είναι ελληνική φαρμακευτική εταιρία που ιδρύθηκε το 1971 από τον Παύλο Γιαννακόπουλο, του οποίου η οικογένεια ασχολείται με τη φαρμακευτική βιομηχανία από το 1924.

Η εταιρεία ασχολείται με την παραγωγή, εμπορία, εξαγωγή και διανομή φαρμακευτικών σκευασμάτων. Παράλληλα διαθέτει τέσσερα εργοστάσια παραγωγής και το 2023 ανακοινώθηκε το σχέδιο κατασκευής πέμπτου.

Η Βιανέξ συνεργάζεται με εταιρείες όπως οι Merck&Co, (ΗΠΑ), Sanofi Pasteur MSD (Γαλλία) και Takeda Pharmaceutical Company Limited (Ιαπωνία) για την διάθεση των προϊόντων τους στην Ελλάδα.

Το 60% της παραγωγής της εταιρείας προορίζεται για εξαγωγή. Η χώρα εξάγει προϊόντα 56 χώρες της Ευρώπης, της Μέσης Ανατολής, της Αφρικής και της Ασίας. Παράλληλα διαθέτει δικό της τομέα έρευνας και ανάπτυξης.

Το 2021 ο τζίρος του Ομίλου ΒΙΑΝΕΞ ανήλθε στα 405.9 εκατομμύρια ευρώ.

## Ιστορικό
Η δραστηριοποίηση της οικογένειας Γιαννακόπουλου στο χώρο του φαρμάκου ξεκίνησε το 1924 από το φαρμακείο της οδού Πειραιώς. Το καθοριστικό βήμα έκανε ο Παύλος Γιαννακόπουλος το 1960, με την ίδρυση της εταιρείας ΦΑΡΜΑΓΙΑΝ, η οποία το 1971 έγινε ανώνυμη εταιρεία και μετονομάστηκε σε ΒΙΑΝΕΞ Α.Ε.

Το 1977 ξεκίνησε η βιομηχανική δραστηριότητα της Εταιρείας με τη δημιουργία του Α’ Εργοστασίου, κατασκευασμένου στην Εθνική Οδό Αθηνών-Λαμίας.

Το 1983 αγοράστηκε το εργοστάσιο της εταιρείας Winthrop-Sterling (Β’ Εργοστάσιο) στην Παλλήνη, ενώ το 1985 αγοράστηκε το εργοστάσιο της Upjohn (Γ’ Εργοστάσιο) στην ίδια περιοχή. Και τα δύο εργοστάσια εκσυγχρονίστηκαν και οι γραμμές παραγωγής τους επεκτάθηκαν, καλύπτοντας τις πιο σύγχρονες απαιτήσεις.

Από τότε, παράλληλα με τη διεύρυνση της παραγωγικής βάσης, εφαρμόστηκε και ένα πρόγραμμα τεχνολογικής εξειδίκευσης που απογείωσαν την ανοδική πορεία της ΒΙΑΝΕΞ.

Το 1997, οι εγκαταστάσεις της εταιρείας Hoechst στη Βαρυμπόμπη περιήλθαν στην ιδιοκτησία της ΒΙΑΝΕΞ, για να στεγαστούν τα Γραφεία της Κεντρικής Διοίκησης και το Κέντρο Διανομής τελικών προϊόντων.

Το 1999 αγοράστηκε η μονάδα παραγωγής αντιβιοτικών του Ινστιτούτου Φαρμακευτικής Έρευνας & Τεχνολογίας στη Βιομηχανική Ζώνη Πατρών (Δ’ Εργοστάσιο), στην οποία έγιναν εκτεταμένες εργασίες ανακαίνισης και αναβάθμισης, καλύπτοντας τα αυστηρότερα πρότυπα παραγωγής.

Το 1995 ιδρύεται η θυγατρική εταιρεία ΒΙΑΝ Α.Ε. για τη διακίνηση και εμπορία γνωστών μη συνταγογραφουμένων φαρμακευτικών προϊόντων (ΜΗΣΥΦΑ), συμπληρωμάτων διατροφής, διαγνωστικών και παραφαρμακευτικών προϊόντων.

Το 2011, η Βιανέξ έγινε εγκεκριμένος προμηθευτής από τον Παγκόσμιο Οργανισμό Υγείας.

## Προιόντα
Γενικότερα, η εταιρεία παράγει φάρμακα, συνταγογραφούμενα και μη, συμπληρώματα διατροφής, βρεφικά διατροφικά προϊόντα, καλλυντικά και ιατροτεχνολογικά προϊόντα.
## Παραπομπές


## Εξωτερικοί σύνδεσμοι
*

Κατηγορία:Ελληνικές επιχειρήσεις
Κατηγορία:Ελληνικές βιομηχανίες
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Κατηγορία:Φαρμακευτικές εταιρίες
Ρίγη

Ο **ρίγος** ή **ρίγη** είναι ένα αίσθημα κρύου που συμβαίνει κατά τη διάρκεια ενός υψηλού πυρετού, αλλά μερικές φορές είναι επίσης ένα σύνηθες σύμπτωμα που συμβαίνει μόνο σε συγκεκριμένους ανθρώπους. Εμφανίζεται κατά τη διάρκεια του πυρετού λόγω της απελευθέρωσης κυτοκινών και προσταγλανδινών ως μέρος της φλεγμονώδους απόκρισης, η οποία αυξάνει το σημείο ρύθμισης για τη θερμοκρασία του σώματος. Το αυξημένο σημείο ρύθμισης προκαλεί αύξηση της θερμοκρασίας του σώματος (πυρεξία), αλλά επίσης κάνει τον ασθενή να νιώθει κρύο ή να κρυώσει μέχρι να φτάσει το νέο επιθυμητό σημείο. Ο ρίγος επίσης συμβαίνει μαζί με τα ρίγη επειδή το σώμα του ασθενούς παράγει θερμότητα κατά τη διάρκεια συστολής των μυών σε μια φυσιολογική προσπάθεια να αυξηθεί η θερμοκρασία του σώματος στο νέο σημείο ρύθμισης. Όταν δεν συνοδεύεται από υψηλό πυρετό, είναι συνήθως μια ελαφριά ψύχρα. Μερικές φορές μπορεί να εμφανιστεί μια ψύχρα μέτριας ισχύος. Δεν πρέπει να συγχέεται με την υποθερμία.

## Αιτίες
Οι ρίγοι προκαλούνται συνήθως από φλεγμονώδεις ασθένειες, όπως η γρίπη. Η ελονοσία είναι ένας από τους κοινούς λόγους για ρίγη. Μερικές φορές συμβαίνουν σε συγκεκριμένους ανθρώπους σχεδόν όλη την ώρα, και λιγότερο συμβαίνει σε ένα γενικά υγιές άτομο.

Ριγη
Λουδοβίκος Γ΄ μέγας δούκας της Έσσης

Ο **Λουδοβίκος Γ΄** (γερμ. *Ludwig III*, 9 Ιουνίου 1806 - 13 Ιουνίου 1877) του Οίκου της Έσσης-Ντάρμστατ ήταν μέγας δούκας της Έσσης και παρά τω Ρήνω.

## Βιογραφία
Ήταν το πρώτο παιδί ο πρωτότοκος γιος του Λουδοβίκου Β΄ της Έσσης & παρά τω Ρήνω και της Βιλελμίνης, κόρης του Καρόλου Λουδοβίκου της Βάδης.

Το Μάρτιο του 1848 έγινε επανάσταση στα γερμανικά κράτη και ο πατέρας του παραιτήθηκε. Ο Λουδοβίκος Γ΄ τον διαδέχθηκε. Το 1862 ο ανιψιός του, Λουδοβίκος Δ΄, νυμφεύτηκε την Αλίκη, κόρη της Βικτωρίας του Ηνωμένου Βασιλείου. Κατά τον Αυστροπρωσικό Πόλεμο του 1866 ο Λουδοβίκος έστελνε πολλά γράμματα στη Βικτωρία, λέγοντάς της να τον δικαιολογήσει στο Βασιλιά της Πρωσίας, επίσης συμπέθερό της

Τον Μάρτιο του 1877 απεβίωσε ο δευτερότοκος αδελφός του, Κάρολος, και τον Ιούνιο του ίδιου έτους ο ίδιος ο Λουδοβίκος Γ΄ σε ηλικία 71 ετών. Ήταν άτεκνος και τον διαδέχθηκε ο γιος του Καρόλου, Λουδοβίκος Δ΄, και η σύζυγός του, Αλίκη.

## Οικογένεια
Νυμφεύτηκε πρώτα το 1833 τη Ματθίλδη Καρολίνα των Βίττελσμπαχ, κόρη του Λουδοβίκου Α΄ της Βαυαρίας. Δεν απέκτησαν απογόνους και η Ματθίλδη Καρολίνα απεβίωσε το 1862.

Το 1868 έκανε δεύτερο γάμο με την Άννα Μαγκνταλένα Άππελ. Ο γάμος ήταν μοργανατικός και στην Άννα Μαγκνταλένα απονεμήθηκε ο τίτλος της *βαρόνης του Χόχστεντεν*.

## Πρόγονοι

## Αναφορές σε Πηγές


## Εξωτερικοί σύνδεσμοι
* Royal Genealogies Part 46
* World Roots

Κατηγορία:Οίκος της Έσσης
Ζαν-Έρικ Λούντκβιστ

Ο **Ζαν-Έρικ Λούντκβιστ** (*[[λατινικό αλφάβητο]] : Jan-Erik "Janne" Lundqvist*) γεννημένος στις 14 Απριλίου 1937, είναι Σουηδός πρώην πρωταθλητής και προπονητής της αντισφαίρισης.  Κατά τη διάρκεια της δεκαετίας του 1960 ήταν ο καλύτερος αντισφαιριστής της Σουηδίας.

Στην καριέρα του κέρδισε 80  διεθνείς τίτλους στο απλό και 25 στο διπλό και έπαιξε 91 αγώνες στο κύπελλο Ντέιβις από το 1957 έως το 1970 παίζοντας σε 12 διοργανώσεις με ρεκόρ 64 νίκες και 27 ήττες. Έπαιξε στους τελικούς της Διεθνούς ζώνης το 1962 κατά του Μεξικού και το 1964 κατά της Αυστραλίας.

Ο Λούντκβιστ ήταν μεταξύ των 10 καλύτερων ερασιτεχνών αντισφαιριστών στον κόσμο, σύμφωνα με τον Lance Tingay της *Daily Telegraph*,  κατά τη διάρκεια της μεγαλύτερης δεκαετίας του 1960, φθάνοντας μέχρι το No 3 το 1964.

Στο Πρωτάθλημα αντισφαίρισης Ανατολικής Μεσογείου ήταν το 1959 δεύτερος στο διπλό με συμπαίκτη τον Ουλφ Σμιντ. Το 1964 κέρδισε, μεταξύ άλλων τίτλων, το Ιταλικό Όπεν και κατέλαβε την 3η θέση στον κόσμο μετά τον Ρόι Έμερσον και τον Φρεντ Στόλε. Το 1965 νίκησε στο Αμερικανικό εθνικό πρωτάθλημα κλειστού χώρου, στο Γαλλικό όπεν κλειστού χώρου το 1962, 1963, 1966, στο Γερμανικό όπεν κλειστού χώρου και στο Σκανδιναβικό πρωτάθλημα κλειστού χώρου το 1960, 1963, 1967, 1970).

Άλλα μεγάλα πρωταθλήματα που κέρδισε ήταν το Βρετανικό πρωτάθλημα σε σκληρό γήπεδο το 1965 και το 1967, το Παγκόσμιο πρωτάθλημα Ακτής του Ειρηνικού το 1962, το Παγκόσμιο πρωτάθλημα της Νότιας Αμερικής το 1962 και το Σουηδικό όπεν το 1963.

Έφτασε στους ημιτελικούς στο Γαλλικό Όπεν δύο φορές το 1961 και το 1964, και οι δύο φορές έχασε στον Ιταλό Νίκολα Πιετραντζέλι. Κατά τη διάρκεια του 1958-1965 συμμετείχε 7 φορές στο Γαλλικό Όπεν, 6 φορές στο Γουίμπλεντον, 1 φορά στο Αμερικανικό όπεν και 1 φορά στο Αυστραλιανό όπεν.

Έγραψε τα βιβλία "Tokig i tennis" (1964) και "Tennis för miljoner" (1968), μετά την καριέρα του  έχει εργαστεί ως σχολιαστής τένις στο ραδιόφωνο και την τηλεόραση. Επίσης άνοιξε δική του σχολή αντισφαίρισης , την  "Stockholms Tennishall, Janne Lundqvist". Είναι παντρεμένος από το 1965 με την Ελίζαμπεθ Θόρσον (γεννήθηκε το 1938), 13 φορές Σουηδή πρωταθλήτρια στο πινγκ-πονγκ. Έχουν τους γιους τον Γιαν (γεννημένο το 1966) και τον Μάρτιν (γεννημένο το 1970).

## Παραπομπές


Κατηγορία:Σουηδοί αθλητές της αντισφαίρισης
Κατηγορία:Σουηδοί προπονητές της αντισφαίρισης
Αντζουβίλο

Η **Αντζουβίλο** (*Adjuvilo*) είναι γλώσσα που δημιουργήθηκε το 1910 από τον Κλαύδιο Κόλα υπό το ψευδώνυμο του "Profesoro V. Esperema". Αν και ήταν μια πλήρης γλώσσα, μπορεί να μην έχει δημιουργηθεί για να μιλήσει. Πολλοί πιστεύουν ότι ως εσπεραντιστής, ο Κόλας δημιούργησε την Αντζουβίλο για να βοηθήσει στη δημιουργία διαφωνίας στο τότε αναπτυσσόμενο κίνημα του Ίντο. Ο ίδιος ο Κολάς αποκάλεσε τη γλώσσα του για να απλοποιήσει την Ίντο και πρότεινε διάφορες μεταρρυθμίσεις στην Ίντο.

Ο Κόλας δημιούργησε μια σχεδόν πλήρη γραμματική, αλλά δεν δημιούργησε νέο λεξιλόγιο. Η Αντζουβίλο χρησιμοποιεί κυρίως το λεξιλόγιο της Ίντκ με τροποποιήσεις σύμφωνα με τις γραμματικές αλλαγές της Ίντο. Σε ορισμένες περιπτώσεις, ο Κόλας επαναβεβαιώνει τις μορφές λέξεων της εσπεράντο και κατασκευάζει μερικές νέες λέξεις όπως το σούλο για τον «ήλιο» (Ίντο/Εσπεράντο:suno) και το dago για την «ημέρα» (Ίντο:dio, Εσπεράντο:tago).

## Φωνολογία και ορθογραφία
Η Αντζουβίλο χρησιμοποιεί την ίδια φωνολογία και ορθογραφία όπως η Ίντο. Η μόνη τροποποίηση είναι ότι το άγχος είναι πάντα στην προτελευταία συλλαβή όπως στην Εσπεράντο, ενώ στην Ίντο στο αίνιγμα των ρήβων τονίζεται η τελευταία συλλαβή.

Κατηγορία:Διεθνείς γλώσσες
Κατηγορία:Τεχνητές γλώσσες
Τζάκι Στιούαρτ

Ο **Τζάκι Στιούαρτ** (*Jackie Stewart*, πλήρες ονοματεπώνυμο: Τζον Γιανγκ Στιούαρτ, *John Young Stewart*, γεν. στις 11 Ιουνίου 1939) είναι Βρετανός πρώην οδηγός αγώνων από τη Σκωτία. Από το 1965 μέχρι το 1973 αγωνίστηκε στη Φόρμουλα 1. Συνολικά έλαβε μέρος σε 99 Γκραν Πρι κατακτώντας 27 νίκες, επίδοση ρεκόρ στην εποχή του. 

Το πρώτο ήταν το Νοοτιοαφρικανικό Γκραν Πρι του 1965 και το τελευταίο το Αμερικανικό Γκραν Πρι του 1973. 43 φορές ανέβηκε στο βάθρο των νικητών, 17 φορές εκκίνησε απ' την πρώτη θέση εκκίνησης, κέρδισε τρία Παγκόσμια Πρωταθλήματα Οδηγών (1969, 1971 και 1973), συγκέντρωσε 360 βαθμούς και σημείωσε 15 ταχύτερους γύρους. Στο Αμερικανικό Γκραν Πρι του 1973 το οποίο ήταν το τελευταίο (αλλά και ο 100ος του αγώνας στην Φ1) δεν εκκίνησε καν λόγω του θανάτου του Φρανσουά Σεβέρ στα δοκιμαστικά του Σαββάτου, που ήταν φίλος του, αλλά και συναθλητής του στην Τίρελ από τα μέσα της σεζόν του 1970 και μετά. Την τελευταία του χρονιά ήταν αθλητής της χρονιάς του *Sports Illustrated*.

## Η ομάδα Stewart Grand Prix
[thumb|right|367px|Ο Στιούαρτ στο Αμερικανικό Γκραν Πρι του [Παγκόσμιο πρωτάθλημα Φόρμουλα 1 (2005)|2005]]
[thumb|right|367px|Ο Στιούαρτ στις 6 ώρες του Σιλβερστοουν του [Παγκόσμιο πρωτάθλημα Φόρμουλα 1 (2014)|2014]]
23 χρόνια μετά την απόσυρσή του, ο Στιούαρτ μαζί με το μεγαλύτερο από τους 2 γιους του, τον Πολ, ίδρυσε μια αγωνιστική ομάδα, τη Stewart Grand Prix η οποία συμμετείχε στη Φόρμουλα 1 από το 1996 μέχρι και το 1999, το επόμενο έτος (2000) εξαγοράστηκε από τη Ford και μετονομάστηκε σε Jaguar Racing και στις 15 Σεπτεμβρίου του 2004 πωλήθηκε στην Αυστριακή εταιρεία παραγωγής ισοτονικών ποτών Red Bull και μέχρι σήμερα ονομάζεται Red Bull Racing.

## Παραπομπές


Κατηγορία:Βρετανοί οδηγοί της Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Κατηγορία:Παράγοντες της Φόρμουλα 1
Δράμαλης (αποσαφήνιση)

Με το επώνυμο **Δράμαλης** αναφέρονται, *εκτός του [[Οθωμανοί|Οθωμανού]] [[Μαχμούτ Πασάς Δράμαλης|Μαχμούτ Πασά Δράμαλη]]*, 2 Έλληνες οπλαρχηγοί της Ελληνικής Επανάστασης του 1821 από τη Δράμα:

*Δημήτριος Δράμαλης
*Νικόλαος Δράμαλης
Γεώργιος Δονάτος της Έσσης

Ο **Γεώργιος Δονάτος** (γερμ. *Georg Donatus*, 8 Νοεμβρίου 1906 - 16 Νοεμβρίου 1937) από τον Οίκο της Έσσης, ήταν διάδοχος στο Μεγάλο Δουκάτο της Έσσης & παρά τω Ρήνω και (1906-18), τιτουλάριος διάδοχος (1918-37) και μετά τιτουλάριος μέγας δούκας της Έσσης & παρά τω Ρήνω (1937).

## Βιογραφία
Ο *Γεώργιος Δονάτος Γουλιέλμος Νικόλαος Εδουάρδος Ερρίκος Κάρολος* γεννήθηκε στο Ντάρμστατ και ήταν το πρώτο παιδί και ο πρωτότοκος γιος του Ερνέστου Λουδοβίκου της Έσσης & παρά τω Ρήνω και της Ελεονόρας, κόρης του Χέρμαν  του Ζολμς-Χόενζολμς-Λιχ. Από την πλευρά τού πατέρα του ήταν δισεγγονός της Βικτωρίας του Ηνωμένου Βασιλείου. 

Το 1931 νυμφεύτηκε τη μακρινή εξαδέλφη του, Καικιλία πριγκίπισσα της Ελλάδας και της Δανίας, στο Ντάρμστατ. Ήταν κόρη του Ανδρέα πρίγκιπα της Ελλάδας και της Δανίας και της εξαδέλφης του, Αλίκης του Μπάττενμπεργκ. Η Καικιλία ήταν τρισεγγονή της βασίλισσας Βικτωρίας. Απέκτησαν τέσσερα παιδιά.

Την 1η Μαΐου 1937 ο Γεώργιος Δονάτος και η σύζυγός του έγιναν μέλη του Ναζιστικού Κόμματος. Στις 9 Οκτωβρίου 1937 απεβίωσε ο πατέρας του, και τον διαδέχθηκε στον τίτλο του.

Στις 20 Νοεμβρίου 1937 o μικρότερος αδελφός του, Λουδοβίκος, θα νυμφευόταν στην Αγγλία. Ο Γεώργιος Δονάτος πήρε τα δύο μεγαλύτερα παιδιά του με τη νταντά τους, τη μητέρα του, την σε προχωρημένη κύηση σύζυγό του, έναν φίλο, τον πιλότο και δύο μέλη πλήρωμα, και με αεροπλάνο απογειώθηκαν για την Αγγλία. Ήταν 16 Νοεμβρίου 1937. Στην πτήση ο πιλότος θέλησε να κατεβεί στην Οστένδη του Βελγίου, παρά τον κακό καιρό. Το αεροπλάνο χτύπησε σε μία καμινάδα εργοστασίου και συνετρίβη. Ανάμσεσα στα συντρίμμια βρέθηκε η σορός ενός νεογέννητου που υποδήλωνε ότι η Καικιλία γέννησε εν πτήσει.

Ο γάμος έγινε τελικά μία ημέρα μετά το δυστύχημα σε μια πολύ μικρή και λιτή τελετή, όπου οι καλεσμένοι φορούσαν πένθιμα ρούχα. Αμέσως μετά ο Λουδοβίκος και η σύζυγός του, Μάργκαρετ Γκέντες, επισκέφτηκαν το σημείο του δυστυχήματος. 

Ο Γεώργιος Δονάτος και η οικογένειά του ετάφησαν στο Ρόζενχεε του Ντάρμστατ, ενώ συγγενείς και μεγάλο πλήθος κατοίκων παρακολούθησαν τη νεκρώσιμη εκφορά. Το τρίτο παιδί τους, η Ιωάννα, που δεν ήταν στο ταξίδι, υιοθετήθηκε από τον Λουδοβίκο και τη Μάργκαρετ, αλλά απεβίωσε δύο έτη μετά από μηνιγγίτιδα.

## Οικογένεια
Νυμφεύτηκε το 1931 την Καικιλία, κόρη του Ανδρέα της Ελλάδας και της Δανίας και της εξαδέλφης του, Αλίκης του Μπάττενμπεργκ. Είχε τέσσερα τέκνα:
* *Λουδοβίκος* Ερνέστος Ανδρέας (1931 - 1937), απεβ. 6 ετών.
* *Αλέξανδρος* Γεώργιος Κάρολος Ερρίκος (1933 - 1937), απεβ. 4 ετών.
* Ιωάννα (1936 - 1939), απεβ. 3 ετών.
* θνησιγενής γιος (16 Νοεμβρίου 1937).

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος της Έσσης
Χριστίνα της Δανίας, βασίλισσα της Νορβηγίας

Η **Χριστίνα της Δανίας, βασίλισσα της Νορβηγίας** ή **Χριστίνα Κνούτσνταττερ** (*Kristin Knutsdotter*, περί το 1118 - 1139) ήταν Δανή πριγκίπισσα και βασίλισσα της Νορβηγίας μέσω του γάμου της με τον Μάγκνους Δ΄ της Νορβηγίας. Η Χριστίνα ήταν κόρη του περίφημου Δανού πρίγκιπα Κνούτου Λαβάρντ και της Ίνγκεμποργκ του Κιέβου, μια από τις αδελφές του Βάλντεμαρ Α΄ της Δανίας. Ο γάμος της Χριστίνας με τον Μάγκνους πραγματοποιήθηκε από τη μητρική θεία της Μάλμφριντ του Κιέβου η οποία ήταν πρώην σύζυγος του Σίγκουρντ του Σταυροφόρου δηλαδή μητριά του Μάγκνους και εκείνη την εποχή σύζυγος του πατρικού θείου της Ερρίκος Β΄ της Δανίας. Ο αρραβώνας πραγματοποιήθηκε το 1131 και ο γάμος έγινε το 1133. 
Στη διαμάχη που ξέσπασε μεταξύ του πατέρα της Κνούτου Λαβάρντ και του θείου της Έρικ Β΄ με τον Νιλς της Δανίας ο σύζυγος της Μάγκνους υποστήριξε τον πεθερό του. Ο Έρικ Β΄ και η Μάλμφριντ δραπέτευσαν από τη Δανία για τη Νορβηγία υπό την προστασία του Μάγκνους αλλά όταν η Μάλμφριντ έφτασε στη Νορβηγία ανακάλυψε ότι είχε σχέδια ο Μάγκνους Δ΄ να τους προδώσει, γι'αυτό συμμάχησαν με τον αντίπαλο του Χάραλντ Γκίλλε. Το γεγονός αυτό στάθηκε αιτία να χωρίσει ο Μάγκνους με τη Χριστίνα.

## Πρόγονοι

## Παραπομπές


## Πηγές
*Alf Henrikson: Dansk historia (Danish history) (1989) (Swedish)
*Sven Rosborn (In Swedish): När hände vad i Nordens historia (When did what happen in the historiy of the Nordic countries) (1997)
*Edvard Bull. »Magnus Blinde» I: Norsk biografisk leksikon, 1. utg. Bd 9. 1938
*Nils Petter Thuesen. »Magnus 4 Sigurdsson Blinde» I: Norsk biografisk leksikon, 2. utg. Bd 6. 2003.
*Knut Helle. Aschehougs Norgeshistorie. Bd 3. Under kirke og kongemakt. 1995

Κατηγορία:Βασίλισσες της Νορβηγίας
Κατηγορία:Οίκος των Έστριντσεν
Μάλμφριντ του Κιέβου

Η **Μάλμφριντ του Κιέβου** (*Malmfred af Kijev*, μεταξύ του 1095 και του 1102 - μετά το 1137) ήταν Ρωσίδα πριγκίπισσα και στη συνέχεια βασίλισσα της Νορβηγίας μέσω του γάμου της με τον Σίγκουρντ τον Σταυροφόρο και βασίλισσα της Δανίας μέσω του γάμου της με τον Ερρίκος Β΄ της Δανίας. Η Μάλμφριντ του Κιέβου ήταν κόρη του μεγάλου πρίγκιπα Μστισλάβ Α΄ του Κιέβου και της πριγκίπισσας Χριστίνας Ίνγκεσνταττερ της Σουηδίας, από πατέρα εγγονή της Γίδας του Ουέσσεξ και από μητέρα εγγονή του Ίνγκε Α΄ της Σουηδίας.

Ο Σνόρρι Στούρλουσον την αναφέρει σαν Μάλμφριντ Χάραλντσνταττερ του Ολμγκάρντ στη Νορβηγική έκδοση του ονόματος της, η αδελφή της Ίνγκεμποργκ του Κιέβου παντρεύτηκε τον δημοφιλή Δανό πρίγκιπα Κνούτο Λαβάρντ. Το 1131 τακτοποίησε τον γάμο ανάμεσα στον γιο του πρώτου συζύγου της Μάγκνους Δ΄ της Νορβηγίας με την κόρη της αδελφής της Ίνγκεμποργκ Χριστίνα της Δανίας, βασίλισσα της Νορβηγίας, ο γάμος τελικά πραγματοποιήθηκε το 1133.
O σύζυγος της Χριστίνας Μάγκνους Δ΄ υποστήριξε τη Χριστίνα, τον πατέρα της Κνούτο Λαβάρντ και τον σύζυγο της Έρικ Β΄ απέναντι στον Νιλς της Δανίας, βοήθησε τη Μάλμφριντ και τον Έρικ να δραπετεύσουν στη Νορβηγία να τους φιλοξενήσει. Όταν έφτασε η Μάλμφριντ στη Νορβηγία έμαθε ότι ο Μάγκνους έκανε σχέδια μυστικά εναντίον της, γι'αυτό συμμάχησε με τον αντίπαλο του Χάραλντ Γκίλλε. Το αποτέλεσμα ήταν το διαζύγιο ανάμεσα στην ανιψιά της Χριστίνα και τον Μάγκνους. Με την άνοδο στον θρόνο του συζύγου της (1134) η ίδια έγινε βασίλισσα της Δανίας, παρέμεινε μέχρι τη δολοφονία του συζύγου της (1137), από τότε δεν αναφέρεται ποτέ το όνομα της.

## Παραπομπές
 		


## Πηγές

*"The Large Danish Encyclopedia" (1998 edition)
*Norwegian Wikipedia no:Malmfrid Mstislavsdatter
*Store norske leksikon
*Norsk biografisk leksikon
*Edvard Bull. »Magnus Blinde» I: Norsk biografisk leksikon, 1. utg. Bd 9. 1938
*Nils Petter Thuesen. »Magnus 4 Sigurdsson Blinde» I: Norsk biografisk leksikon, 2. utg. Bd 6. 2003.
*Knut Helle. Aschehougs Norgeshistorie. Bd 3. Under kirke og kongemakt. 1995

Κατηγορία:Βασίλισσες της Νορβηγίας
Κατηγορία:Βασίλισσες της Δανίας
Έλεν Μπρούσεβιτς

Η **Έλεν Μπρούσεβιτς** (λατινικό αλφάβητο: *Ellen Maria Brusewitz*, 10 Νοεμβρίου 1878 – 17 Μαΐου 1952) ήταν Σουηδή πρωταθλήτρια της αντισφαίρισης. Ήταν αθλήτρια του συλλόγου *KLTK Στοκχόλμης* και αδελφή της Άνι Χόλμστρομ, από το 1900 φέρει το επώνυμο του συζύγου της Έλις Μπρούσεβιτς.

Η Μπρούσεβιτς συμμετείχε στους Ολυμπιακούς αγώνες του 1912 στη Στοκχόλμη με τη Σουηδία. Στο απλό γυναικών αποκλείστηκε στον πρώτο γύρο. Στο διπλό γυναικών με συμπαίκτρια την αδελφή της Άνι Χόλμστρομ έχασαν στον δεύτερο γύρο, που ήταν ο προημιτελικός.

## Παραπομπές


Κατηγορία:Σουηδές αθλήτριες της αντισφαίρισης
Άνι Χόλμστρεμ

Η **Άνι Χόλμστρεμ** (*[[λατινικό αλφάβητο]]: Annie Holmström*) (22 Φεβρουαρίου 1880 – 26 Οκτωβρίου 1953), ήταν Σουηδή πρωταθλήτρια της αντισφαίρισης.

Η Χόλμστρεμ συμμετείχε στους Ολυμπιακούς αγώνες του 1912 στη Στοκχόλμη με τη Σουηδία. Στο απλό γυναικών στον πρώτο γύρο πέρασε χωρία αγώνα και στον δεύτερο, όπου ήταν ο προημιτελικός έχασε από την, επίσης Σουηδή, Έντιτ Άρνχαϊμ με 2-1. Στο διπλό γυναικών με συμπαίκτρια την αδελφή της Έλεν Μπρούσεβιτς έχασαν στον δεύτερο γύρο, όπου ήταν ο προημιτελικός. Στο απλό σε κλειστό γήπεδο έχασε στον δεύτερο γύρο από την, επίσης Σουηδή, Σίγκριντ Φικ με 2-1.

## Παραπομπές


Κατηγορία:Σουηδές αθλήτριες της αντισφαίρισης
Έντιτ Άρνχαϊμ

Η **Έντιτ Άρνχαϊμ** (*[[λατινικό αλφάβητο]] : Edith Arnheim*) (Πράγα, Αυστροουγγαρία, 21 Φεβρουαρίου 1884 – Στοκχόλμη, Σουηδία, 16 Οκτωβρίου 1964), ήταν Σουηδή πρωταθλήτρια της αντισφαίρισης. 

Γεννήθηκε στην Πράγα της Βοημίας, επαρχία τότε της Αυστροουγγαρίας, και ήταν Αυστριακής καταγωγής, το πατρικό της όνομα ήταν *Λας*. Το 1913 έφτασε στα ημιτελικά του Σουηδικού πρωταθλήματος σε κλειστό γήπεδο.

Η Άρνχαϊμ συμμετείχε στους Ολυμπιακούς αγώνες του 1912 στη Στοκχόλμη με τη Σουηδία. Στο απλό έπαιξε στον τελικό γύρο του τουρνουά σε ανοιχτό γήπεδο όπου έχασε από τη Νορβηγή Μόλλα Βούρστεντ-Μάλλορυ, σε αγώνα κατάταξης για την 3η-4η θέση, στο τουρνουά σε κλειστό γήπεδο αποκλείστηκε στον δεύτερο γύρο. Με συμπαίκτη τον Καρλ-Ούλοφ Νιλέν αποκλείστηκαν στον πρώτο γύρο του διπλού μεικτού στο τουρνουά σε ανοιχτό γήπεδο και στο τουρνουά σε κλειστό γήπεδο.

## Παραπομπές


Κατηγορία:Σουηδές αθλήτριες της αντισφαίρισης
Έλσα Βάλενμπεργκ

Ο **Έλσα Βάλενμπεργκ** (*[[λατινικό αλφάβητο]]: Elsa Wallenberg*) (26 Ιανουαρίου 1877 – 17 Οκτωβρίου 1951), ήταν Σουηδή πρωταθλήτρια της αντισφαίρισης.

Η Βάλενμπεργκ συμμετείχε στους Ολυμπιακούς αγώνες του 1908 στο Λονδίνο με τη Σουηδία. Συμμετείχε μόνο στο απλό σε κλειστό γήπεδο όπου έφτασε στον τρίτο γύρο κι έχασε από τη Materr Adlerstrühle, όπου ήταν αγώνας κατάταξης για την 3η-4η θέση.

Το 1904 είχε φτάσει στα ημιτελικά του Σουηδικού πρωταθλήματος κλειστού γηπέδου.

## Παραπομπές


Κατηγορία:Σουηδές αθλήτριες της αντισφαίρισης
Δραπανιάς Χανίων

Ο **Δραπανιάς** είναι χωριό και έδρα ομώνυμης κοινότητας του Δήμου Κισσάμου στην περιφερειακή ενότητα Χανίων της Κρήτης. Είναι κτισμένο στον κόλπο του Κισσάμου σε μεσοσταθμικό υψόμετρο 40 μέτρων πάνω από την επιφάνεια της θάλασσας, σε οδική απόσταση 5 χιλιομέτρων ανατολικά από την Κίσσαμο (Καστέλλι Κισσάμου) και 37 χιλιόμετρα δυτικά της πόλεως των Χανίων. Απέχει από τη θάλασσα, και συγκεκριμένα από τον Κόλπο Κισσάμου του Κρητικού Πελάγους, 1,2 χιλιόμετρα σε ευθεία γραμμή. Κοντινότεροι οικισμοί είναι ο Άνω Δραπανιάς (μόλις 10 λεπτά με τα πόδια), το Κόκκινο Μετόχι (της ίδιας κοινότητας) και η Κολένη. Κάποιες φορές η παραλία του Δραπανιά αποκαλείται και «Κάτω Δραπανιάς».

Διοικητικά ο Δραπανιάς υπάγεται σήμερα στην ομώνυμη κοινότητα (της οποίας αποτελεί τον μεγαλύτερο οικισμό) της Δημοτικής Ενότητας Μυθήμνης του Δήμου Κισσάμου, στην Περιφερειακή Ενότητα Χανίων της Περιφέρειας Κρήτης. Παλαιότερα, εντελώς αντίστοιχα, ήταν έδρα ομώνυμης κοινότητας της Επαρχίας Κισσάμου του Νομού Χανίων.

## Πληροφορίες
Στο χωριό σώζονται ένας πύργος και ένα πηγάδι από την περίοδο της Τουρκοκρατίας. Στην παραλία του Δραπανιά διακρίνονται τα αρχαία ερείπια μινωικού οικισμού και οικισμού των κλασικών χρόνων. Κάποιοι ερευνητές υποστηρίζουν ότι εκεί ήταν κτισμένη η αρχαία πόλη Μύθημνα, που έδωσε το όνομά της στη Δημοτική Ενότητα. Στο χωριό δραστηριοποιείται ο Εκπολιτιστικός και Αναπτυξιακός Σύλλογος Δραπανιά Κισσάμου «Ο Δραπανιάς».

Ο Δραπανιάς, εκτός από κυρίως αγροτικό χωριό περιβαλλόμενο από ελαιώνες, είναι ανεπτυγμένος και τουριστικά. Υπάρχει ξενοδοχείο και αρκετά ενοικιαζόμενα δωμάτια. Κοντά στον οικισμό υπάρχουν ακόμη και δύο οργανωμένα κάμπινγκ.

Ο ενοριακός ναός του χωριού τιμάται στο όνομα του Αγίου Νικολάου. Είναι δίκλιτος ναός, ανεγερθείς από το 1850 ως το 1880 (εγκαινιάσθηκε το 1896), με το αριστερό κλίτος να εορτάζει στα Εισόδια της Θεοτόκου. Εκεί φυλάσσονται η ιστορική μικρή καμπάνα του παλαιότερου ναού, που χρονολογείται από τον 15ο αιώνα, όπως καί η θαυματουργή εικόνα του Αγίου, του 14ου αιώνα. Η Ορθόδοξη χριστιανική παράδοση του Δραπανιά φθάνει μέχρι τήν «πάλαι ποτέ διαλάμψασα» *Μονή Δραπανιανών*. Κοντά στο χωριό βρίσκεται και το «Μακρύ Σπηλιό», ένα σπήλαιο στην είσοδο του οποίου είναι κτισμένο ένα εξωκκλήσι, αφιερωμένο στον Χριστό.

Στις 25 Ιανουαρίου 2022, εν μέσω θυελλώδων ανέμων, το αιγυπτιακό φορτηγό πλοίο Manasa Rose  προσάραξε στα αβαθή της παραλίας του χωριού και κόπηκε στα δύο. Έκτοτε, το ναυάγιο δεν έχει απομακρυνθεί.

Στον Δραπανιά Χανίων γεννήθηκε ο δημοσιογράφος, παρουσιαστής και πολιτικός Σταύρος Θεοδωράκης, ο αξιωματικός και αντιστασιακός Αντώνιος Χ. Παπαδάκης και ο ράπερ BAKV.

## Δημογραφική εξέλιξη
Η εξέλιξη του πληθυσμού του Δραπανιά στις επίσημες απογραφές φαίνεται στον παρακάτω πίνακα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 11, σελ. 437
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

## Εξωτερικοί σύνδεσμοι
* Οδοιπορικό: Δραπανιάς από τον ιστότοπο Χανιώτικα νέα

Δραπανιας
Κατηγορία:Δήμος Κισάμου
Πορθμός της Σικελίας

Ο **Πορθμός της Σικελίας**, γνωστός και ως **Διέκπλους της Σικελίας** ή **Πορθμός της [[Παντελλερία]]**, είναι ο πορθμός της κεντρικής Μεσογείου Θάλασσας που χωρίζει τη μεγαλύτερη νήσο της, τη Σικελία, από την Αφρική και συγκεκριμένα από την Τυνησία. Ο πορθμός διαιρεί τη Μεσόγειο σε δύο μεγάλα μέρη, τη Δυτική Μεσόγειο και την Ανατολική Μεσόγειο. Βόρεια του πορθμού απλώνεται η Τυρρηνική θάλασσα, ενώ στα νότια και τα νοτιοανατολικά η Μεγάλη και η Μικρή Σύρτη αντιστοίχως. Λίγο μόνο δυτικότερα βρίσκεται το βορειότερο σημείο ολόκληρης της Αφρικής, το Ρας μπεν Σακά.

Το ελάχιστο πλάτος του πορθμού είναι 142 χιλιόμετρα (77 ναυτικά μίλια), ενώ το μέγιστο βάθος του φθάνει τα 316 μέτρα. 

Το επιφανειακό θαλάσσιο ρεύμα στον πορθμό ρέει από τα δυτικά προς τα ανατολικά, ενώ στο βάθος του ρέει αντίστροφο ρεύμα, από τα ανατολικά προς τα δυτικά. Πρόκειται για την ίδια κατάσταση που υπάρχει και στο Στενό του Γιβραλτάρ, ενδιαφέρουσα για τους ωκεανογράφους.

Υπάρχει τακτική συγκοινωνία με πορθμεία (φέρι-μποτ) μεταξύ της Σικελίας και της Τύνιδας, τα οποία διασχίζουν τον Πορθμό της Σικελίας.

Το νησί Παντελλερία, το πέμπτο μεγαλύτερο της Ιταλίας, βρίσκεται στο μέσο του πορθμού, ενώ η γνωστότερη Μάλτα κείται πέρα από τα νοτιοανατολικά όρια του πορθμού.

## Δείτε επίσης
* Στενό της Μεσσήνης

## Παραπομπές


Σικελιας
Πορθμος Σικελιας
Πορθμος Σικελιας
Σικελιας
Σικελιας
Λουδοβίκος Γουλιέλμος της Έσσης-Χόμπουργκ

O **Λουδοβίκος Γουλιέλμος** (γερμ. *Ludwig Wilhelm*, 29 Αυγούστου 1770 - 19 Ιανουαρίου 1839) από τον Οίκο της Έσσης ήταν λάνδγραβος της Έσσης (1829 - 1839).

## Βιογραφία
Γεννήθηκε στο Χόμπουργκ και ήταν ο δευτερότοκος γιος του Φρειδερίκου Ε΄ της Έσσης-Χόμπουργκ και της Καρολίνας, κόρης του Λουδοβίκου Θ΄ της Έσσης-Ντάρμστατ.

### Στρατιωτική σταδιοδρομία
Εκπαιδεύτηκε μαζί με τον μεγαλύτερο αδελφό του Φρειδερίκο. Σπούδασαν στη Γενεύη και το 1788 εισήλθαν στον πρωσικό στρατό. Το 1793 πολέμησε στη μάχη του Πίρμαζενς και πέντε έτη μετά προήχθη σε ταγματάρχη. Το 1804 έγινε αντιστράτηγος και νυμφεύτηκε την Αυγούστα Αμαλία του Νασσάου-Ούζινγκεν. Ο γάμος ήταν δυναστικός, αλλά όχι ευτυχισμένος: η Αυγούστα Αμαλία αγαπούσε τον Φρήντριχ Βίλεμ, Κόμη φον Μπίσμαρκ. Το ζεύγος διαζεύχθηκε και η Αυγούστα Αμαλία παντρεύτηκε τον Φρήντριχ Βίλεμ. Η Ρικάρντα Χουχ έγραψε το *Κόμης Μαρκ και η Πριγκίπισσα του Νασσάου-Ούζινγκεν: μία τραγική βιογραφία* το 1925, έργο που αναφέρεται στο γεγονός αυτό. 

Το 1806 πολέμησε στη μάχη της Ιένας-Άουερστετ και αιχμαλωτίστηκε από τους Γάλλους. Όταν απελευθερώθηκε έγινε υποστράτηγος του Πεζικού στο Καίνιγκσμπεργκ, όπου αναδιοργάνωσε το στρατό στο πλαίσιο των πρωσικών μεταρρυθμίσεων. Το 1810 μετατέθηκε στο Βερολίνο και τρία έτη μετά πολέμησε στην Γερμανική εκστρατεία με τη δική του ταξιαρχία *Χέσσε-Χόμπουργκ*. Στη μάχη της Λειψίας επιτέθηκε στην πύλη Γκρίμμα και τραυματίστηκε. Το 1813 προήχθη σε υποστράτηγο και γενικό διοικητή των εφεδρικών Σωμάτων. Κατά τις Εκατό Ημέρες, πολέμησε τον Ναπολέοντα της Γαλλίας. Μετά τη Β΄ Ειρήνη των Παρισίων ορίστηκε κυβερνήτης του Λουξεμβούργου.

### Λάνδγραβος του Χόμπουργκ
Το 1829 απεβίωσε ο μεγαλύτερος αδελφός του και τον διαδέχθηκε. Σπάνια επισκεπτόταν το Χόμπουργκ. Το διάστημα 1828-32 το διοίκησε ο Καρλ φον Ίμπελλ. Ο Λουδοβίκος Γουλιέλμος ήταν πλούσιος και ταξίδευσε σε πολλές χώρες της Ευρώπης· πάντα ενδιαφερόταν για τη μικρή του χώρα. Υποστήριξε την αναμόρφωση της παιδείας, που εφήρμοσε ο Ίμπελλ, με τη δημιουργία ενιαίου σχολικού συστήματος για Προτεστάντες, Καθολικούς και Εβραίους. Το 1831 κτίστηκε ένα κοινό σχολείο, το *Σχολείο του λανδγράβου Λουδοβίκου*.

Προώθησε τη δημιουργία ιαματικών λουτρών και το Χόμπουργκ μετονομάστηκε σε Λουτρά Χόμπουργκ. Ανακαίνισε τις πηγές στην πόλη και πρόσθεσε ένα κτίριο γι' αυτές, που σήμερα στεγάζει το καζίνο. Εισήλθε στη Γερμανική Τελωνειακή Ένωση (*Zollverein*) το 1835. Η Ιουλιανή Επανάσταση στη Γαλλία δημιούργησε ανησυχία στην περιοχή του· πολλοί νέοι συμμετείχαν στην αποτυχημένη εξέγερση της Φρουράς της Φρανκφούρτης.

Το 1838 εόρτασε το 50 έτη του ως αξιωματικός της Πρωσίας και επισκέφτηκε το Χόμπουργκ για δύο εβδομάδες. Επέστρεψε στο Λουξεμβούργο, όπου απεβίωσε το επόμενο έτος· τάφηκε στην κρύπτη του Κάστρου Χόμπουργκ. Τον διαδέχθηκε ο επόμενος αδελφός του Φίλιππος ως λάνδγραβος της Έσσης-Χόμπουργκ.

## Οικογένεια
Νυμφεύτηκε το 1804 την Αυγούστα Αμαλία, κόρη του Φρειδερίκου Αυγούστου του Νασσάου-Ούζινγκεν. Δεν απέκτησαν απογόνους: η Αυγούστα Αμαλία ήταν ερωτευμένη με άλλον και διαζεύχθηκε το επόμενο έτος για να τον παντρευτεί.

## Πρόγονοι

## Αναφορές σε Πηγές


Κατηγορία:Οίκος της Έσσης
Εμβατήριο του συνταγματάρχη Μπόγκεϊ

Το **εμβατήριο του συνταγματάρχη Μπόγκεϊ** (Colonel Bogey) είναι δημοφιλές εμβατήριο που συντέθηκε το 1914 από τον υπολοχαγό Φ.Ζ. Ρίγκετς (1881-1945), για τον βρετανικό στρατό. Αργότερα έγινε ο το σήμα κατατεθέν για τους Πεζοναύτες του Βασιλικού Ναυτικού στο Πλύμουθ.

## Ιστορία
Δεδομένου ότι εκείνη τη στιγμή το προσωπικό της υπηρεσίας δεν ενθαρρύνθηκε να έχει επαγγελματική ζωή έξω από τις ένοπλες δυνάμεις, ο βρετανός υπολοχαγός Φ.Ζ. Ρίγκετς δημοσίευσε το "Colonel Bogey" και τις άλλες του συνθέσεις υπό το ψευδώνυμο Κένεθ Άλφορντ. Υποτίθεται ότι η μουσική ήταν εμπνευσμένη από έναν στρατιωτικό και έναν παίκτη του γκολφ που σφύριξε μια χαρακτηριστική φράση δύο σημείων. Είναι αυτό το κατερχόμενο διάστημα που αρχίζει κάθε γραμμή της μελωδίας. Το όνομα "Colonel Bogey" δημιουργήθηκε στα τέλη του 19ου αιώνα ως σύστημα βαθμολόγησης του συνταγματάρχη Μπόγκεϊ και από τον Εντουάρντιαν. Οι παίκτες του Εντουάρντιαν στις δύο πλευρές του Ατλαντικού συχνά έπαιζαν αγώνες ενάντια στον "συνταγματάρχη Bogey".

## Υποδοχή
Η λαϊκή μουσική και η πορεία καταγράφηκε πολλές φορές. Κατά την έναρξη του Β' Παγκοσμίου Πολέμου, το "colonel Bogey" έγινε μέρος του βρετανικού τρόπου ζωής, όταν η μουσική μετατράπηκε σε δημοφιλές τραγούδι. . Το "Colonel Bogey" χρησιμοποιήθηκε στο παρελθόν από το 10ο και 50ο τάγμα της Καναδικής εκστρατευτικής δύναμης. Σήμερα χρησιμοποιείται από το Κρατικό Ίδρυμα του Κάλγκαρι (RCAC) των Καναδικών δυνάμεων.
Η μελωδία του Colonel Bogey χρησιμοποιήθηκε για τον  Στρατό Γυναικών, ένα παρακλάδι του αμερικανικού στρατού από το 1943 μέχρι την απορρόφησή του στον κανονικό στρατό το 1978. 
Το 1951, κατά τη διάρκεια της πρώτης ηλεκτρονικής διάσκεψης που πραγματοποιήθηκε στην Αυστραλία, το τραγούδι αυτό ήταν η πρώτη μουσική που έπαιζε ένας υπολογιστής από τον CSIRAC, υπολογιστής που αναπτύχθηκε από τον Οργανισμό Επιστημονικής και Βιομηχανικής Έρευνας της Κοινοπολιτείας.
Η μελωδία έχει χρησιμοποιηθεί στα γερμανικά διαφημιστικά για το χωνευτικό ποτό Underberg digestif bitter από τη δεκαετία του 1970.
Η μουσική έχει χρησιμοποιηθεί σε περισσότερες από σαράντα ταινίες, όπως το The Love Race (1931), το The Lady Vanishes (1938), το Mouse That Roared (1959), η παγίδα των γονέων (1961) και το The Breakfast Club (1985). Μια άλλη παρωδία του Colonel Bogey είναι το "Comet", ένα χιουμοριστικό τραγούδι για τις κακές επιπτώσεις της κατανάλωσης του καθαριστικού προϊόντος με το ίδιο όνομα.

Η μελωδία χρησιμοποιήθηκε σε μια σκηνή της ταινίας Spaceballs καθώς τα μικρά "Dinks" περπατούν στην έρημο τραγουδώντας τη μελωδία με μόνο τη λέξη "Dink" από μόνοι τους και πάλι με τους πρωταγωνιστές. Επίσης η μελωδία χρησιμοποιείται και στο Nintendogs για την ψυχαγωγία των σκυλιών. Χρησιμοποιήθηκε επίσης και στην ελληνική τηλεοπτική σειρά Εκείνες κι εγώ.

## Εξωτερικοί σύνδεσμοι
* 

Μπογκει
Κατηγορία:Ιστορία του Βρετανικού Στρατού
Περίστα Αιτωλοακαρνανίας

Η **Περίστα** είναι οικισμός της Ναυπακτίας στην Περιφερειακή Ενότητα Αιτωλοακαρνανίας.

## Γεωγραφικά - ιστορικά στοιχεία
Η Περίστα βρίσκεται κοντά στον ποταμό Εύηνο σε υψόμετρο 850 μέτρα στις δυτικές πλαγιές του όρους Ξεροβούνι ενώ στα δυτικά της προς τον Πέρκο (του Δήμου Θέρμου) ρέει ο χείμαρρος Κάκαβος που χύνεται βορειότερα στον Εύηνο. Η ίδρυση του χωριού ανάγεται στους βυζαντινούς χρόνους ενώ στην περιοχή υπάρχουν αρκετά ευρήματα που πιθανολογούν την ύπαρξη αρχαίου αιτωλικού οικισμού. 

Αναφέρεται επίσημα, μετά την Επανάσταση του 1821, το 1835 στο ΦΕΚ 19Α - 07/12/1835 να προσαρτάται στον τότε δήμο Προσχίου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα της Δημοτικής Ενότητας Πλατάνου που υπάγεται στο Δήμο Ναυπακτίας ενώ σύμφωνα με την απογραφή 2011 απογράφησαν 122 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Προσωπικότητες
* Θανάσης Παπαθανασόπουλος
* Γεώργιος Χαντζηνικολάου: πρόεδρος Τράπεζας Πειραιώς και πρόεδρος Ελληνικής Ένωσης Τραπεζών

## Παραπομπές


## Εξωτερικοί σύνδεσμοι
* Θανάσης Παπαθανασόπουλος: O δικαστής, ιστορικός, συγγραφέας, λογοτέχνης ποιητής από την Περίστα. Ιστολόγιο για τον Πέρκο Αιτωλοακαρνανίας. 21 Απριλίου 2010. Ανακτήθηκε: 25/02/2019

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Δενδροχώρι Αιτωλοακαρνανίας

Το **Δενδροχώρι** είναι ορεινός οικισμός που βρίσκεται στην Ναυπακτία του νομού Αιτωλοακαρνανίας σε υψόμετρο 870 μέτρα. Έχει πληθυσμό 19 κατοίκους, σύμφωνα με την απογραφή του 2011 και αποτελεί την Τοπική Κοινότητα Δενδροχωρίου που ανήκει στη Δημοτική Ενότητα Πλατάνου του Δήμου Ναυπακτίας. Παλία λεγόταν Τέρνοβα, από την βλάχικη λέξη  που σημαίνει πύργος.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Καλαβρούζα Αιτωλοακαρνανίας

Η **Καλαβρούζα** είναι ορεινός οικισμός που βρίσκεται στη Ναυπακτία της Περιφερειακής Ενότητας Αιτωλοακαρνανίας σε υψόμετρο 600 μέτρα και ονομάζεται άτυπα *Πάνω* ή *Άνω* για να ξεχωρίζεται από την Κάτω Καλαβρούζα.

## Γεωγραφία - Ιστορία
Η Καλαβρούζα βρίσκεται στις νότιες παρυφές των Ορέων Ναυπακτίας σε υψόμετρο 600 μέτρα και είναι κτισμένη σε μια χαράδρα της Κλόκοβας, δυτικά της Ναυπάκτου σε απόσταση από αυτήν περίπου 26 χλμ. (οδηγικά). Το σημερινό χωριό δημιουργήθηκε μετά την επανάσταση του 1821 από κατοίκους κυρίως του οικισμού Παλιοκαλαβρούζα που ύπήρχε στη θέση "Παλιοκαρυά" αλλά και άλλων κοντινών, που  είχαν αναπτυχθεί κατά τη βυζαντινή και μεταβυζαντινή περίοδο, όπως τα Σέρσενα ή το Σέρσενο, μεταξύ "Παλιοκαρυάς" και "Αγίας Κυριακής", το Λιβάδι της Κλόκοβας ανάμεσα στην Άνω Καλαβρούζα και τον "Αγραπιδόκαμπο", τη Δράμεσχη στην κορυφογραμμή μεταξύ Καλαβρούζας και "Αγραπιδόκαμπου", οι Μασέοι κ.α.

## Αξιοθέατα

Αξιοθέατα  του χωριού είναι ο ενοριακός ναός του Άϊ Θανάση, κτισμένος το 1868, ο ναός της Αγίας Κυριακής στη θέση "Πεζούλια", όπου κάθε χρόνο στις 7 Ιουλίου γιορτάζεται η διάσωση του χωριού από τους Τούρκους με πανηγύρι που συγκεντρώνει τους κατοίκους της περιοχής καθώς και το Λαογραφικό Μουσείο που δημιουργήθηκε από τον τοπικό εκπολιτιστικό σύλλογο. Τουριστικό ενδιαφέρον παρουσιάζουν και οι πεζοπορικές διαδρομές στον ορεινό όγκο της Κλόκοβας και τα γύρω χωριά.

## Διοικητικά
Την περίοδο της τουρκοκρατίας η Καλαβρούζα υπαγόταν στο Κάτω Βενετικό και ιδιαίτερα μετά την επανάσταση του 1821 στην επαρχία Ναυπακτίδος (Ναυπακτοβενετικο). Μετά την οργάνωση των Δήμων το 1835 εντάσσεται στον Δήμο Ναυπάκτου και το 1912 ιδρύθηκε η κοινότητα Καλαβρούζας ενώ το 1999, σύμφωνα με το σχέδιο Καποδίστριας, μαζί με τις γειτονικές κοινότητες Άνω Βασιλικής, Κάτω Βασιλικής, Γαβρολίμνης και Τρίκορφου αποτέλεσαν το Δήμο Χαλκείας.

Σύμφωνα με το σχέδιο Καλλικράτης μαζί με την Κάτω Καλαβρούζα συναποτελούν την τοπική κοινότητα Καλαβρούζας που ανήκει στη Δημοτική Ενότητα Χαλκείας του Δήμου Ναυπακτίας και σύμφωνα με την απογραφή του 2011 έχει πληθυσμό 9 κατοίκους.

### Απογραφές πληθυσμού

 * το 1981 και 1991 απογράφηκε μαζί με την Κάτω Καλαβρούζα 
## Παραπομπές


## Εξωτερικοί σύνδεσμοι
* Η Καλαβρούζα  από το http://www.nafpaktos.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Ναρίν

Το **Ναρίν **(κιργιζικά: Нарын, *Narın*, نارىن) είναι το περιφερειακό διοικητικό κέντρο της Περιφέρειας Ναρίν στο κέντρο του Κιργιστάν. Πρόκειται για μια μικρή, τυπική Κιργίσια, πόλη η οποία εκτείνεται κατά μήκος ενός φαραγγιού που διασχίζει ο ομώνυμος ποταμός. Η συνολική έκτασή της είναι 84 τ.χλμ και ο πληθυσμός της εκτιμάται στις 40.000 κατοίκους (Ιανουάριος 2020).  Ο πρώτος κατοικημένος οικισμός στη σύγχρονη εποχή, στην περιοχή αυτή δημιουργήθηκε το 1868 από την τσαρική Ρωσσία,ως στρατιωτικό φυλάκιο, και με την πάροδο του χρόνου επεκτάθηκε σταδιακά και στις δύο όχθες του Ποταμού Ναρίν (ένας από τους κύριους ποταμούς του Συρ Νταριά), ο οποίος κυλάει μέσα σε ένα γραφικό φαράγγι με κόκκινους ψαμμίτες. Η πόλη βρίσκεται σε υψόμετρο 2000 μέτρων, 320 χιλιόμετρα νοτίως της πρωτεύουσας Μπισκέκ και διαθέτει δύο περιφερειακά μουσεία καθώς κι ορισμένα μικρά ξενοδοχεία για τους λιγοστούς επισκέπτες. Έντονη είναι η στρατιωτική παρουσία στην ευρύτερη περιοχή λόγω της γειτνίασης με τα σύνορα της Κίνας και του Τατζικιστάν. Η πόλη έχει ιδιαίτερα υψηλό ποσοστό ανεργίας και επίσης πολλοί κάτοικοί της αντιμετωπίζουν προβλήματα αλκοολισμού.

## Επισκόπηση
Από το Ναρίν, ο κεντρικός δρόμος (ένας από τους κλάδους του αρχαίου Δρόμου του Μεταξιού) οδηγεί προς τα νότια μέσα από τα αραιοκατοικημένα κεντρικά Κιργιζικά οροπέδια του Περάσματος Τορουγκάρτ και την Κίνα. Επί του παρόντος, αυτός είναι ο κύριος σύνδεσμος μεταφορών από την Κιργιζία προς την Κίνα.
Το Ναρίν φιλοξενεί μία από τις τρεις πανεπιστημιουπόλεις του Πανεπιστημίου της Κεντρικής Ασίας. Το Πανεπιστήμιο ιδρύθηκε το 2000 από τις κυβερνήσεις του Καζακστάν, το Κιργιστάν και το Τατζικιστάν, και τον Αγά Χαν Δ΄. Είναι το πρώτο στον κόσμο ναυλωμένο ίδρυμα τριτοβάθμιας εκπαίδευσης. Το ΠΚΑ σήμερα λειτουργεί μια Σχολή  Επαγγελματικής και Συνεχιζόμενης Εκπαίδευσης, με την Σχολή Προπτυχιακών Σπουδών και τη Μεταπτυχιακή Σχολή της Ανάπτυξης. Τα προπτυχιακά μαθήματα στο Πανεπιστήμιο της Κεντρικής Ασίας στο Ναρίν ξεκίνησαν στις 5 Σεπτεμβρίου 2016.
Η πόλη έχει ένα σύλλογο μπάντι.

## Οικονομία
Στην οικονομία της περιοχής κυριαρχεί η κτηνοτροφία, κυρίως η εκτροφή αλόγων, προβάτων και γιακ καθώς το μαλλί και το κρέας τους είναι τα κύρια εμπορεύσιμα προϊόντα. Σήμερα, η περιοχή είναι η φτωχότερη περιοχή της χώρας. Τα ορυχεία που αναπτύχθηκαν κατά τη σοβιετική περίοδο (π.χ. στο Κάζαρμαν) εγκαταλείφθηκαν σε μεγάλο βαθμό μετά την πτώση του κομμουνισμού καθώς δεν ήταν κερδοφόρα.

## Δημογραφικά στοιχεία
Το Ναρίν είναι η δέκατη μεγαλύτερη πόλη σε πληθυσμό στο Κιργιστάν. Σύμφωνα με την Εθνική Στατιστική Επιτροπή, ο πληθυσμός του Ναρίν ανερχόταν σε 40.000 τον Ιανουάριο του 2019.

## Κλίμα
Το Ναρίν έχει κρύο ημίξηρο κλίμα με ισχυρές ηπειρωτικές τάσεις. 
δεξιά|μικρογραφία|300x300εσ|Πολυκατοικίες στο Ναρίν
δεξιά|μικρογραφία|333x333εσ|Άγαλμα στην κεντρική πλατεία του Ναρίν

## Παραπομπές


## Εξωτερικοί σύνδεσμοι
* Ταξιδιωτική Εγκυκλοπαίδεια των Ουράνιων Βουνών του Κιργιστάν [αγγλικά]
* Φωτογραφική Γκαλερί του Ναρίν [αγγλικά]
* Φωτογραφίες από το Ναρίν [αγγλικά]

Κατηγορία:Πόλεις της Κιργιζίας
Κατηγορία:Κατοικημένες περιοχές στην Περιφέρεια Ναρίν
Κωμωδία καταστάσεων

Η **κωμωδία καταστάσεων**  (αγγλ. *sitcom* (το οποίο προέρχεται από το *situation comedy*), ονομάζεται ένα είδος κωμωδίας που επικεντρώνεται σε ένα σταθερό σύνολο χαρακτήρων, το οποίο μεταφέρεται από επεισόδιο σε επεισόδιο. Το εν λόγω είδος θα μπορούσε να συγκριθεί με το κωμικό σκετς και το stand-up comedy. Οι απαρχές του είδους αυτού ξεκίνησαν στο ραδιόφωνο, όμως σήμερα συναντάται κυρίως στην τηλεόραση, ως ένα από τα κυριότερα είδη αφήγησης. Το εν λόγω είδος εμπεριέχει συχνά και το mockumentary (ψευδοντοκιμαντέρ).

Μία τηλεοπτική κωμωδία καταστάσεων πολλές φορές γυρίζεται μπροστά σε κοινό. Πολλές φορές, τα γέλια του κοινού, μπορούν να αντικατασταθούν με τη χρήση του laugh track. Ο Γουίλιαμ Άσερ, στις ΗΠΑ, λέγεται ότι είναι «ο άνθρωπος που το ανακάλυψε». Μερικά από τα γνωστότερα παραδείγματα του είδους είναι η τηλεοπτική σειρά *[[Seinfeld]]*, τα *[[Τα Φιλαράκια|Φιλαράκια]]*, ''Wandavision'', το *[[The Big Bang Theory]]*, το *[[Brooklyn Nine-Nine]]* καθώς και το ''The Office''. Ενώ στο ίδιο είδος ανήκουν και τηλεοπτικές σειρές κινουμένων σχεδίων, όπως το *[[The Simpsons]]* και το *[[Family Guy]]*.

## Παραπομπές


## Εξωτερικοί σύνδεσμοι
*Situation Comedy Bibliography  (via UC Berkeley) — mostly USA programs.
*Sitcoms Online
*British Comedy Guide

Κατηγορία:Κωμωδία
Η Ροδιακή

***Η Ροδιακή*** είναι καθημερινή πρωινή εφημερίδα της Ρόδου και η παλαιότερη σε κυκλοφορία της Δωδεκανήσου. Εκδόθηκε για πρώτη φορά στις 3 Σεπτεμβρίου του 1915 με ιδρυτές τους Εμμανουήλ Καλαμπίχη και Κ. Αναστασιάδη. Διέκοψε την κυκλοφορία της τον Σεπτέμβριο του 1939 όταν ο Ιταλός διοικητής των Δωδεκανήσων και σημαίνον στέλεχος του Εθνικού Φασιστικού Κόμματος, Τσέζαρε Μαρία Ντε Βέκκι απαγόρευσε την κυκλοφορία της. Επανεκδόθηκε τον Μάρτιο του 1948 όταν η Δωδεκάνησος απελευθερώθηκε από την Ιταλική Κατοχή και ενσωματώθηκε με την υπόλοιπη Ελλάδα.

Σήμερα η εφημερίδα εκδίδεται έξι μέρες την εβδομάδα, εκτός Δευτέρας με εκδότρια την Ήβη Αλεξάνδρα Τσοπανάκη και είναι μέλος της Ένωσης Iδιοκτητών Ημερήσιων Επαρχιακών Εφημερίδων (ΕΙΗΕΕ).

## Εξωτερικοί σύνδεσμοι
*Η ιστοσελίδα της εφημερίδας

## Παραπομπές


Κατηγορία:Εφημερίδες στην ελληνική γλώσσα
Κατηγορία:Καθημερινές εφημερίδες
Χαλμέρ-Γιου

Το **Χαλμέρ-Γιου** () είναι μια πόλη-φάντασμα, ένας πρώην οικισμός αστικού τύπου στην Δημοκρατία των Κόμι της Ρωσίας, ο οποίος καταργήθηκε το 1995. Η κύρια ασχολία ήταν εξόρυξη άνθρακα κόκα υψηλής ποιότητας, στην λεκάνη άνθρακα Πετσόρα. Διοικούταν από το επαρχιακό συμβούλιο Γκορνιάτσκι της Βαρκουτά.
κέντρο|μικρογραφία|768x768εσ|Κέντρο του Χαλμέρ-Γιου: ερείπια
Ονομάστηκε από τον ποταμό Χαλμέρ-Γιου. Το όνομά έχει μεταφραστεί από την γλώσσα Νένετς ως "το Ποτάμι στην Κοιλάδα του Θανάτου", επειδή η θέση χρησιμοποιήθηκε ως ένα νεκροταφείο από τον αυτόχθονο πληθυσμό.

Ο άνθρακας στην περιοχή ανακαλύφθηκε στις αρχές της δεκαετίας του 1940. Η βιομηχανική εξόρυξη άρχισε το 1957. Αρχικά ο οικισμός, μαζί με τα γύρω πεδία άνθρακα άνηκαν στον  Αυτόνομο θύλακα της Νενετσίας. Ωστόσο, η εξόρυξη γινόταν από την Βορκουτουγκόλ (Воркутуголь, "Βαρκουτάνθρακας"). Ως εκ τούτου, τελικά μεταφέρθηκε στην ΑΣΣΔ των Κόμι τον Νοέμβριο του 1959.

Το 1993 αποφασίστηκε το κλείσιμο των εργασιών εξόρυξης  και η εκκαθάριση του οικισμού έως το 1995.

Στις αρχές του 2000 έγινε μέρος του στρατιωτικού χώρου προώθησης Πεμπόι (Пембой) με αποτέλεσμα την αποκατάσταση του αεροπορικού χώρου προώθησης του Χαλμέρ-Γιου, ο οποίος υπήρχε από την δεκαετία του 1960, 15 με 20 χιλιόμετρα βορειοανατολικά του οικισμού.,

## Παραπομπές


Κατηγορία:Αφανισμένες πόλεις στη Ρωσία
Κατηγορία:Ρωσίας γεωγραφία-επέκταση
Απαγορευμένο Summer Tour

**Απαγορευμένο Summer Tour** ονομάζεται η καλοκαιρινή περιοδεία της Άννας Βίσση για την προώθηση του στούντιο άλμπουμ της, Απαγορευμένο.

Η συναυλία επρόκειτο να κυκλοφορήσει σε DVD αλλά τα σχέδια ακυρώθηκαν μετά τον θάνατο του παραγωγού Greg Ladanyi. Ωστόσο η συναυλία στο Θέατρο Βράχων "Μελίνα Μερκούρη" προβλήθηκε από τον τηλεοπτικό σταθμό Alpha TV την Παραμονή Χριστουγέννων του 2009.

Κατά τη διάρκεια της περιοδείας χρησιμοποιήθηκαν τελευταίας τεχνολογίας οθόνες LED της εταιρίας SunnyWell.

## Λίστα τραγουδιών
# Απαγορευμένο
# Το Παρελθόν Μου
# Λόγια Και Σιωπές
# Από Μακριά Κι Αγαπημένοι
# Πέντε Χρόνια Δικασμένος
# Έρωτα Ή Πόλεμο
# Δε Με Αγαπάς
# Έχω Πεθάνει Για Σένα
# Αλήτισσα Ψυχή
# Αντίδοτο
# Δώδεκα
# Με Αγάπη Από Μένα Για Σένα
# Όσο Έχω Φωνή
# Τρένο
# Ερωτευμενάκι
# Κακά Παιδιά
# Κόντρα
# Στη Πυρά
# Αγάπη Υπερβολική
# Κραυγή
# Nylon 

## Συναυλίες

## Συντελεστές
Σκηνοθεσία - Christine Crokos

Χορογραφίες - Jermaine Browne

Styling - Patricia Field

Καλλιτεχνική επιμέλεια - Greg Ladanyi, Γιάννης Κυφωνίδης

Επιμέλεια ήχου - Άρης Κουντούρης

Φωτισμός - Σπύρος Κουρκουμέλης

Σχεδιασμός φωτισμού και video - Γιώργος Τέλλος

Management - Κωνσταντίνος Καφίρης

Παραγωγή - Γαλαξίας Παραγωγές

### Ορχήστρα
Μαέστρος, πλήκτρα - Γιάννης Κυφωνίδης

Κιθάρα - Φοίβος Ζαχαρόπουλος

Μπουζούκι - Χρήστος Ολύμπιος

Πλήκτρα - Βαγγέλης Καραβελάκης

Κρουστά - Σωτήρης Χόντος

Τύμπανα - Κώστας Λασκαράκης

## Δείτε επίσης
* Απαγορευμένο

## Παραπομπές


Κατηγορία:Δισκογραφία της Άννας Βίσση